Չնայած շոգին, ռեժիսորը պահանջում էր կրկնակի դուբլ, իսկ մի երկու անգամ դերասանուհուն հասցրեց անկեղծ հուզմունքի: Այսպես, «Ճշմարտության բերանով» նշանավոր տեսարանում Հեփբերնը միանգամայն անկեղծորեն սարսափի մատնվեց Պեկի հնարքից, որի մասին Ուայլերը իմացավ, բայց լռեց: Այն դրվագում, որտեղ Աննան և Ջոն միմյանց հրաժեշտի խոսքեր են ասում, դերասանուհին իրապես լաց է լինում: Նրան սկզբում ոչ մի կերպ չէր հաջողվում արցունք քամել աչքերից, և մի քանի դուբլից հետո ռեժիսորը այնպիսի ճնշում գործադրեց Օդրիի վրա, որ սա չդիմացավ և լաց եղավ: